Document ID: 32005R0358

KOMMISSIONENS FORORDNING (EF) Nr. 358/2005
af 2. marts 2005
om godkendelse uden tidsbegrænsning af visse tilsætningsstoffer og tilladelse til nye anvendelser af allerede godkendte tilsætningsstoffer til foderstoffer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), særlig artikel 3, artikel 9d, stk. 1, og artikel 9e, stk. 1,
under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (2), særlig artikel 25, og
ud fra følgende betragtninger:
(1)
Forordning (EF) nr. 1831/2003 indeholder bestemmelser om godkendelse af fodertilsætningsstoffer i Den Europæiske Union.
(2)
Ved artikel 25 i forordning (EF) nr. 1831/2003 fastsættes overgangsforanstaltninger for ansøgninger om godkendelse af fodertilsætningsstoffer, som er indgivet i henhold til direktiv 70/524/EØF inden datoen for nævnte forordnings anvendelse.
(3)
De ansøgninger om godkendelse af tilsætningsstoffer, der er opført i bilagene til nærværende forordning, blev indsendt inden anvendelsesdatoen for forordning (EF) nr. 1831/2003.
(4)
Indledende bemærkninger fra medlemsstaterne til disse ansøgninger meddelt i henhold til artikel 4, stk. 4, i direktiv 70/524/EØF blev fremsendt til Kommissionen inden anvendelsesdatoen for forordning (EF) nr. 1831/2003. Disse ansøgninger skal derfor fortsat behandles i overensstemmelse med artikel 4 i direktiv 70/524/EØF.
(5)
Ved Kommissionens forordning (EF) nr. 654/2000 (3) blev der for første gang givet foreløbig tilladelse til at anvende enzympræparatet af alfa-amylase og endo-1,3(4)-beta-glucanase produceret af Bacillus amyloliquefaciens (DSM 9553) til slagtekyllinger.
(6)
Der er blevet fremlagt nye oplysninger til støtte for ansøgningen om tilladelse uden tidsbegrænsning for det pågældende enzympræparat.
(7)
Den Europæiske Fødevaresikkerhedsautoritet (EFSA) afgav den 15. september 2004 en positiv udtalelse om potentialet for at danne toksiner hos den mikroorganisme, der producerer dette enzympræparat.
(8)
Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt.
(9)
Ved Kommissionens forordning (EF) nr. 2437/2000 (4) blev der givet foreløbig tilladelse til at anvende enzympræparatet af endo-1,3(4)-beta-glucanase produceret af Aspergillus aculeatus (CBS 589.94), endo-1,4-beta-glucanase produceret af Trichoderma longibrachiatum (CBS 592.94), alfa-amylase produceret af Bacillus amyloliquefaciens (DSM 9553), bacillolysin produceret af Bacillus amyloliquefaciens (DSM 9554) og endo-1,4-beta-xylanase produceret af Trichoderma viride (NIBH FERM BP 4842) til slagtekyllinger.
(10)
Der er blevet fremlagt nye oplysninger til støtte for ansøgningen om tilladelse uden tidsbegrænsning for det pågældende enzympræparat.
(11)
Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt.
(12)
Ved Kommissionens forordning (EF) nr. 2437/2000 blev der givet foreløbig tilladelse til at anvende enzympræparatet af endo-1,3(4)-beta-glucanase produceret af Aspergillus aculeatus (CBS 589.94), endo-1,4-beta-glucanase produceret af Trichoderma longibrachiatum (CBS 592.94), alfa-amylase produceret af Bacillus amyloliquefaciens (DSM 9553) og endo-1,4-beta-xylanase produceret af Trichoderma viride (NIBH FERM BP 4842) til slagtekyllinger.
(13)
Der er blevet fremlagt nye oplysninger til støtte for ansøgningen om tilladelse uden tidsbegrænsning for det pågældende enzympræparat.
(14)
Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt.
(15)
Ved Kommissionens forordning (EF) nr. 1436/98 (5) blev der for første gang givet foreløbig tilladelse til at anvende enzympræparatet af endo-1,3(4)-beta-glucanase og endo-1,4-beta-xylanase produceret af Trichoderma longibrachiatum (CBS 357.94) til slagtekyllinger.
(16)
Der er blevet fremlagt nye oplysninger til støtte for ansøgningen om tilladelse uden tidsbegrænsning for det pågældende enzympræparat.
(17)
Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt.
(18)
Anvendelse af de pågældende fire enzympræparater, jf. bilag I, bør derfor tillades uden tidsbegrænsning.
(19)
Ved Kommissionens forordning (EF) nr. 2697/2000 (6) blev der givet foreløbig tilladelse til at anvende stoffet »tartrazin« som farvestof til kornædende prydfugle og små gnavere.
(20)
Der er blevet fremlagt nye oplysninger til støtte for ansøgningen om tilladelse uden tidsbegrænsning for det pågældende farvestof.
(21)
Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt.
(22)
Ved forordning (EF) nr. 2697/2000 blev der givet foreløbig tilladelse til at anvende stoffet »sunset yellow FCF« som farvestof til kornædende prydfugle og små gnavere.
(23)
Der er blevet fremlagt nye oplysninger til støtte for ansøgningen om tilladelse uden tidsbegrænsning for det pågældende farvestof.
(24)
Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt.
(25)
Ved forordning (EF) nr. 2697/2000 blev der givet foreløbig tilladelse til at anvende stoffet »patent blue V« som farvestof til kornædende prydfugle og små gnavere.
(26)
Der er blevet fremlagt nye oplysninger til støtte for ansøgningen om tilladelse uden tidsbegrænsning for det pågældende farvestof.
(27)
Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt.
(28)
Ved forordning (EF) nr. 2697/2000 blev der givet foreløbig tilladelse til at anvende stoffet »chlorophyllin-kobber-kompleks« som farvestof til kornædende prydfugle og små gnavere.
(29)
Der er blevet fremlagt nye oplysninger til støtte for ansøgningen om tilladelse uden tidsbegrænsning for det pågældende farvestof.
(30)
Vurderingen viser, at betingelserne for en sådan tilladelse i henhold til artikel 3a i direktiv 70/524/EØF er opfyldt.
(31)
Anvendelse af de pågældende fire farvestoffer, jf. bilag II, bør derfor tillades uden tidsbegrænsning.
(32)
Anvendelsen af enzympræparatet af endo-1(4)-beta-xylanase produceret af Bacillus subtilis (LMG-15136) blev tilladt uden tidsbegrænsning til slagtekyllinger ved Kommissionens forordning (EF) nr. 1259/2004 (7), foreløbigt til smågrise ved Kommissionens forordning (EF) nr. 937/2001 (8), til slagtekalkuner ved Kommissionens forordning (EF) nr. 2188/2002 (9) og til slagtesvin ved Kommissionens forordning (EF) nr. 261/2003 (10).
(33)
Der er fremlagt nye oplysninger til støtte for en ansøgning om at udvide tilladelsen til anvendelse af dette enzympræparat til også at omfatte æglæggende høner.
(34)
Den Europæiske Fødevaresikkerhedsautoritet (EFSA) har afgivet en udtalelse om anvendelsen af dette præparat og konkluderer, at det heller ikke frembyder nogen risiko for denne dyrekategori, når det anvendes på de betingelser, der er fastsat i bilag III til denne forordning.
(35)
Vurderingen viser, at betingelserne for en tilladelse til det pågældende præparat til en sådan anvendelse i henhold til artikel 9e, stk. 1, i direktiv 70/524/EØF er opfyldt.
(36)
Ved Kommissionens forordning (EF) nr. 418/2001 (11) blev der givet tilladelse til at anvende enzympræparatet af 3-fytase produceret af Trichoderma reesei (CBS 528.94) til slagtekyllinger.
(37)
Der er fremlagt nye oplysninger til støtte for en ansøgning om at udvide tilladelsen til anvendelse af dette enzympræparat til også at omfatte slagtekalkuner og søer.
(38)
Den Europæiske Fødevaresikkerhedsautoritet (EFSA) har afgivet en udtalelse om anvendelsen af dette præparat og konkluderer, at det heller ikke frembyder nogen risiko for disse dyrekategorier, når det anvendes på de betingelser, der er fastsat i bilag III til denne forordning.
(39)
Anvendelse af de pågældende to enzympræparater, jf. bilag III, bør derfor tillades foreløbigt for en periode på fire år.
(40)
Anvendelsen af mikroorganismepræparatet af Enterococcus faecium blev tilladt uden tidsbegrænsning til kalve ved Kommissionens forordning (EF) nr. 1288/2004 (12) og foreløbigt indtil den 30. juni 2004 til slagtekyllinger, smågrise, slagtesvin, søer og slagtekvæg ved Kommissionens forordning (EF) nr. 866/1999 (13).
(41)
Der er fremlagt nye oplysninger til støtte for en ansøgning om at udvide tilladelsen til anvendelse af dette mikroorganismepræparat til også at omfatte hunde og katte.
(42)
Den Europæiske Fødevaresikkerhedsautoritet (EFSA) har afgivet en udtalelse om anvendelsen af dette præparat og konkluderer, at det heller ikke frembyder nogen risiko for denne dyrekategori, når det anvendes på de betingelser, der er fastsat i bilag IV til denne forordning.
(43)
Vurderingen viser, at betingelserne for en tilladelse til det pågældende præparat til en sådan anvendelse i henhold til artikel 9e, stk. 1, i direktiv 70/524/EØF er opfyldt.
(44)
Anvendelse af det pågældende mikroorganismepræparat, jf. bilag IV, bør derfor tillades foreløbigt for en periode på fire år.
(45)
Vurderingen af ansøgningerne viser, at der bør kræves bestemte procedurer for at beskytte arbejdstagere mod at blive udsat for de tilsætningsstoffer, der er anført i bilagene. En sådan beskyttelse skulle være sikret ved anvendelsen af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (14).
(46)
De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
De præparater, der tilhører gruppen »enzymer«, og som er opregnet i bilag I, tillades uden tidsbegrænsning anvendt som tilsætningsstoffer til foderstoffer på de i nævnte bilag fastsatte betingelser.
Artikel 2
De stoffer, der tilhører gruppen »farvestoffer, herunder pigmenter, andre farvestoffer«, og som er opregnet i bilag II, tillades anvendt uden tidsbegrænsning som tilsætningsstoffer til foderstoffer på de i nævnte bilag fastsatte betingelser.
Artikel 3
De præparater, der tilhører gruppen »enzymer«, og som er opregnet i bilag III, tillades foreløbigt anvendt som tilsætningsstoffer til foderstoffer på de i nævnte bilag fastsatte betingelser i en periode på fire år.
Artikel 4
Det præparat, der tilhører gruppen »mikroorganismer«, og som er opregnet i bilag IV, tillades foreløbigt anvendt som tilsætningsstof til foderstoffer på de i nævnte bilag fastsatte betingelser i en periode på fire år.
Artikel 5
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. marts 2005.

Labels: 3
17
6